Dudaktan Kalbe

***'Dudaktan Kalbe*** je turska TV serija koja se originalno emitirala od 2007. do 2009. na programu Show TV. Predstavlja adaptaciju istoimenog romana književnika Reşata Nurija GüntekinaGlavne uloge imali su Aslı Tandoğan, Burak Hakki i Yiğit Özşener.

U Hrvatskoj je emitirana na programu RTL Televizije pod naslovom ***Kismet,*** . U Srbiji je njeno emitiranje predviđeno na Prvoj srpskoj televiziji pod naslovom ***Plač violine***.

## Radnja

Hüseyin Kenan Gün je svjetski poznati skladatelj, violinist i ponos čitave Turske, koji se nakon turneje vraća na ujakovo imanje kako bi proveo odmor s majkom. Njegovo djetinjstvo obilježilo je samoubojstvo njegova oca koji biva osuđen zbog pljačke i neljubaznost ujaka Saiba koji ga je odgojio. Također, dugo se osjećao nedostojnim Leyle, svoje prve ljubavi, te se stoga odlučio posvetiti karijeri i otputovati inozemstvo.

Nakon Kenanovog odlaska u inozemstvo, njegov bratić Cemil oženi se Leylom iako zna da ga ona ne voli. Nada se da će ona jednoga dana prestati voljeti Kenana, ali Leylina ravnodušnost potaknula je u njemu tjeskobu i očaj.

Lamia je mlada djevojka, te ujedno i Kenanova obožavateljica. Nakon smrti roditelja odlazi živjeti s obitelji koja ju tretira kao sluškinju i želi da se uda za jednog od njihovih rođaka.

Jednoga dana Kenan odlazi u Istanbul kako bi objavio zaruke s Cavidan. Nakon nekog vremena, ponovno posjeti rodni kraj dok mu je zaručnica na službenom putu i iznenadi se kada otkrije da je mlada i nevina Lamia odrasla u lijepu ženu. Ovog puta, Kenan joj uzvrati simpatije i započne aferu s njom...
## Likovi
* **Hüseyin Kenan Gün** je svjetski poznati skladatelj, violinist i ponos čitave Turske. Vraća se s turneje na ujakovo imanje kako bi proveo odmor s majkom. Dok je na odmoru, Kenan posjeti prijatelje i svoju prvu ljubav, Leylu. Slavni, zgodni i šarmantni Kenan u središtu je pozornosti svih žena u gradu, sve se žele što prije upoznati s njim, pa tako i mlada djevojka Lamia. Kenan odlazi u Istanbul kako bi obznanio zaruke s Cavidan. Nakon nekog vremena, Kenan ponovno posjeti rodni kraj dok mu je zaručnica na službenom putu i iznenadi se kada otkrije da je mlada i nevina Lamia odrasla u lijepu ženu. Ovog puta, Kenan joj uzvrati simpatije i započne aferu s njom. Unatoč osjećajima koje gaji prema Lamiji, Kenan je prisiljen vratiti se zaručnici u Istanbul i ostaviti Lamiju koja krije veliku tajnu njihove ljubavi
* **Lamia Sönmez** je najveća obožavateljica Kenanove glazbe. Na Lamijinu žalost, Kenan ne primijeti njezinu zainteresiranost i ne uzvrati joj ljubav. Njezini snovi o mogućoj romansi s Kenanom ostvarit će se nakon što on započne aferu s njom.
* **Cemil Paşazade** je Kenanov bratić koji se nimalo ne veseli njegovu dolasku jer je ljubomoran na njegov svjetski uspjeh, ali i na osjećaje koje gaju prema njegovoj supruzi pa koristi svaku priliku da to i naglasi.
* **Leyla Paşazade** je Kenanova ljubav iz mladosti koja se nakon njegova odlaska u Istanbul udala za njegovog bratića Cemila.
* **Sait Paşazade** je Kenanov ujak koji je u prošlosti iz nužde pružio utočište svojoj sestri udovici i nećaku, te im s vremenom živote pretvorio u pakao. Sada se nada da će mu nećak vratiti uslugu i biti mu od velike koristi u predizbornoj kampanji za gradonačelnika općine.

## Uloge

## Nazivi u drugim državama

## Izvori
* 
* Profil na sapunice.net